Source: https://www.riigiteataja.ee/akt/13310160
Timestamp: 2020-07-11 13:31:43+00:00

Document:
Arsti poolt isiku terviseseisundi kirjeldamise nõuded ja kord ning narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed ning sellekohane protokolli vorm – Riigi Teataja
Arsti poolt isiku terviseseisundi kirjeldamise nõuded ja kord ning narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed ning sellekohane protokolli vorm
Arsti poolt isiku terviseseisundi kirjeldamise nõuded ja kord ning narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed ning sellekohane protokolli vorm - sisukord
§ 2 Terviseseisundi kirjeldamise nõuded
§ 3 Narkootilise või psühhotroopse aine või muu sarnase toimega aine tarvitamisest põhjustatud terviseseisundi kirjeldamise kord
§ 4 Narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed
[RTL 2010, 23, 410 - jõust. 10.05.2010]
Vastu võetud 19.06.2009 nr 52
RTL 2009, 49, 717
18.12.2009 RTL 2009, 99, 1486 01.01.2010
30.04.2010 RTL 2010, 23, 410 10.05.2010
Määrus kehtestatakse «Politsei ja piirivalve seaduse» § 727 lõike 10 alusel.
[RTL 2009, 99, 1486 - jõust. 01.01.2010]
Käesoleva määrusega sätestatakse arsti poolt isiku terviseseisundi kirjeldamise nõuded ja kord ning narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed ning sellekohane protokolli vorm (lisa).
§ 2. Terviseseisundi kirjeldamise nõuded
(1) Narkootilise või psühhotroopse aine või muu sarnase toimega aine tarvitamisest põhjustatud terviseseisundit kirjeldab arst.
(2) Narkootilise või psühhotroopse aine või muu sarnase toimega aine tarvitamisest põhjustatud terviseseisundi kirjeldamine toimub tervishoiuteenust osutava isiku juures (edaspidi tervishoiuasutus).
(3) Arst annab sõltumatu hinnangu isiku terviseseisundile vastavalt oma teadmistele.
Arst kirjeldab isiku terviseseisundit ja annab hinnangu narkootilise või psühhotroopse aine või muu sarnase toimega aine tarvitamise tunnuste esinemise kohta.
(4) Narkootilise või psühhotroopse aine või muu sarnase toimega aine tarvitamise tunnused tuvastatakse meditsiinilise läbivaatuse käigus kliinilise leiu alusel.
(5) Narkootilise või psühhotroopse aine või muu sarnase toimega aine tarvitamisest põhjustatud terviseseisundi kirjeldamise protokolli (lisa) koostab arst viivitamatult pärast isiku läbivaatust.
§ 3. Narkootilise või psühhotroopse aine või muu sarnase toimega aine tarvitamisest põhjustatud terviseseisundi kirjeldamise kord
(1) Narkootilise või psühhotroopse aine või muu sarnase toimega aine tarvitamise tunnuste tuvastamise käigus tehtava arstliku läbivaatuse tulemused ning oma hinnangu, mis sisaldab ka terviseseisundi raskusastme määramise otsust, fikseerib arst terviseseisundi kirjeldamise protokollis.
(2) Narkootilise või psühhotroopse aine või muu sarnase toimega aine tarvitamisest põhjustatud terviseseisundi kirjeldamise protokolli märgitakse:
1) tervishoiuasutuse nimi, aadress, telefon, tegevusloanumber;
2) isiku ees- ja perekonnanimi, isikukood või selle puudumisel sünniaeg, töö- või ametikoht, isikut tõendav dokument;
6) läbivaatuse teostanud arsti ametikoht, ees- ja perekonnanimi, registreerimisnumber, läbivaatuse kuupäev ja kellaaeg;
7) isiku välimus (riietus, vigastused, süstejäljed) ja käitumine;
16) isiku ütlused narkootiliste või psühhotroopsete ainete tarvitamise kohta;
17) sõel- ja laboratoorsete uuringute tulemused (väljahingatav õhk, bioloogilised vedelikud);
18) muud olulised andmed (läbivaatusest keeldumine, läbivaatuse takistamine vms);
19) arsti hinnang terviseseisundi raskusastme kohta ja allkiri;
20) märge isikule protokolli tutvustamise kohta;
21) märge proovimaterjali saatmise kohta ainete lõplikuks identifitseerimiseks.
(3) Protokoll koostatakse vähemalt kahes eksemplaris, millest ametiisikule antakse protokolli originaal, teine eksemplar jääb tervishoiuasutusse.
§ 4. Narkootilise või psühhotroopse aine või muu sarnase toimega aine tarvitamisest põhjustatud terviseseisundi raskusastmed
Narkootilise või psühhotroopse aine või muu sarnase toimega aine tarvitamisest põhjustatud terviseseisund jagatakse raskusastmelt:
1) narkootilise või psühhotroopse aine või muu sarnase toimega aine tarvitamise tunnuseid ei esine: joobeseisundile vastav kehaliste ja/või psüühiliste funktsioonide ja reaktsioonide häirumine või muutumine ei ole sedastatav;
2) esinevad narkootilise või psühhotroopse aine või muu sarnase toimega aine tarvitamise tunnused; joobeseisundile vastav kehaliste ja/või psüühiliste funktsioonide ja reaktsioonide häirumine või muutumine ei ole sedastatav;
3) esineb joobeseisundile vastav kehaliste ja/või psüühiliste funktsioonide ja reaktsioonide häirumine või muutumine narkootilise või psühhotroopse aine või muu sarnase toimega aine tarvitamise tulemusena;
4) isiku keeldumise tõttu läbivaatusest ei ole otsuse tegemine võimalik.

References: § 2

§ 3

§ 4
 § 727

§ 2

§ 3

§ 4